**Előterjesztés**

**Harc Község Önkormányzatának Képviselő-testülete**

**2018. január 30-án tartandó ülésére**

**6. napirend**

**Tárgy: Kerékpárút pályázat TOP-3.1.1-15-TL1-2016-00001 Fenntartható közlekedésfejlesztés Harcon – ajánlattételi felhívás a Tervezői feladatok ellátására**

**Előadó: Tóth Gábor polgármester**

**Tisztelt Képviselő-testület!**

Harc Község Önkormányzata sikeresen pályázott a TOP-3.1.1-15 kódszámú „Fenntartható települési közlekedésfejlesztés” elnevezésű pályázati felhívásra. A pályázati kiírás értelmében szükséges a terveztetést elindítani, a mellékletben található ajánlattételi felhívás szerint.

A vonatkozó szabályok értelmében legalább 3 a feladat ellátására alkalmas lehetséges ajánlattevőnek szükséges megküldeni az Ajánlattételi felhívást.

Kérem a Tisztelt Képviselő-testületet hozzon határozatot az Ajánlattételi felhívás kiírásáról.

2018. január 26.

 Tóth Gábor

 polgármester

***Határozati javaslat***

***Harc Község Önkormányzata Képviselő-testülete a TOP-3.1.1-15-TL1-2016-00001 „Fenntartható közlekedésfejlesztés Harcon” elnevezésű pályázathoz kapcsolódóan tervezői feladatok ellátására ajánlattételi felhívás kiírása***

1. Harc Község Önkormányzata Képviselő-testülete a TOP 3.1.1-15-TL1-2016-00001 „Fenntartható közlekedésfejlesztés Harcon” elnevezésű projekthez kapcsolódóan a tervezői feladatok ellátására ajánlattételi felhívást ír ki.
2. Az ajánlattételi felhívás kiküldésének napja: 2018. január 31.

Az ajánlatok beérkezésének határideje: 2018. február 6. 12:00 A beérkezett ajánlatok közül a Képviselő-testület az arra alkalmas ajánlatot tevők közül a legalacsonyabb összegű ajánlatot adó szervezettel köt szerződést a 2017.11.15-2019.02.28 időszakban megvalósuló tervezői feladatokra.

1. A Képviselő-testület felhatalmazza a Polgármestert, hogy a tervezői feladatok ellátásra az Ajánlattételi felhívást küldje meg legalább 3, a feladat ellátására alkalmas lehetséges ajánlattevőnek, a határidők betartása mellett.

Határidő: 2018. január 31.

Felelős: Tóth Gábor polgármester

**AJÁNLATTÉLI FELHÍVÁS**

**I. Az ajánlatkérő megnevezése**

1. Az ajánlatkérő hivatalos neve: Harc Község Önkormányzata

2. Az ajánlatkérő címe és elérhetősége (telefon, fax, e-mail):

Székhely:7172 Harc, Fő utca 59.

Telefon: 0674/437-030

E-mail: onkormanyzatharc@tolna.net

3. Az ajánlatok benyújtásának címe: 7172 Harc, Fő utca 59.

4. Az ajánlatkérő vagy a nevében eljáró neve, elérhetősége, aki felvilágosítást tud adni: Tóth Gábor polgármester, tel.: 0674/437-030, e-mail: onkormanyzatharc@tolna.net

**II. Beszerzés tárgyának megjelölése**

1. **A beszerzés tárgya:** ***A TOP-3.1.1-15-TL1-2016-00001 kódszámú „Fenntartható települési közlekedésfejlesztés” elnevezésű pályázati felhívásra benyújtott „Fenntartható közlekedésfejlesztés Harcon” elnevezésű pályázathoz kapcsolódóan tervezési feladatok ellátása***.

A projekt szakmai-műszaki tartalma Harc, Vörösmarty tér és Fő utca területen irányhelyes kerékpáros útvonal kialakítása (830 m-830 m), az út burkolatának (830 m) és járda (jobb oldalon 591 m, bal oldalon 303 m) felújításával, kerékpártárolók (2 db) felállításával. A projekt önkormányzati tulajdonú úton valósul meg az irányhelyes kerékpársáv kiépítése teljes szélességű burkolat-felújítással történik, a meglévő útpálya újraosztásával. Elsődleges cél a településrész közlekedési úthálózatának kerékpáros baráttá alakítása kerékpárforgalmi létesítmények kijelölésével (7172 Harc, Vörösmarty tér - Fő utca ). A településrész szerves funkcionális egységnek tekinthető. A beruházás eredményeként a beavatkozási terület közlekedési úthálózata kerékpáros baráttá válik, kialakul a beavatkozási terület kerékpáros alaphálózata. Műszaki tervekre vonatkozó minimum feltételek: kiépítésre kerülő kerékpárforgalmi létesítmények felülete egyenletes, hullámmentes, csúszásmentes, döccenőmentes, biztosított a megfelelő vízelvezetés, az aszfaltburkolat vastagsága legalább 60-80 mm, legalább két aszfaltrétegből, megfelelő tájékoztató és útirányjelző táblák kerülnek elhelyezésre.

**2. Ellátandó feladatok:**

1. Kerékpárforgalmi hálózati terv készítése

A kerékpárforgalmi hálózati terv feladata, hogy felmérje a település és környezete, de minimálisan a felhívással összhangban kijelölt beavatkozási terület kerékpáros közlekedésének a helyzetét: kerékpáros forgalmát, kerékpározhatóságát, a kerékpáros közlekedést akadályozó tényezőket, és ezek alapján javaslatot adjon a fejlesztésekre annak érdekében, hogy a kerékpáros közlekedés aránya növekedhessen, és minél többen választhassák mindennapi eszközként a kerékpárt. Az elkészült dokumentumot – egyeztetés és véleményezés céljából – meg kell küldeni a támogatóhoz, valamint – véleményezés céljából - a Közlekedésfejlesztési Koordinációs Központ terv zsűrihez.

A támogató és a KKK terv zsűri javaslatainak figyelembevételével kerülhet sor a KHT véglegesítésére.

A Kerékpárforgalmi hálózati tervnek fel kell tárnia a kerékpáros közlekedés legfontosabb akadályozó tényezőit, és iránymutatást kell adnia a szükséges beavatkozások végrehajtásához

Kerékpárforgalmi hálózati tervet úgy kell elkészíteni a beavatkozási területre vonatkozóan, hogy megvalósításával:

- biztonságosan (a vonatkozó ÚT 2-1.203 (e-ÚT 03.04.11:2010) „Kerékpárforgalmi létesítmények tervezése” c. útügyi műszaki előírásnak (UME) és különösen az irányhelyesség elvének megfelelően);

- kényelmesen (pl.: süllyesztett szegélyekkel, minimális létesítményváltással, lehetőség szerint elsőbbséggel, minimális szintkülönbséggel, forgalmi előnyben részesítéssel, megfelelő burkolaton vezetve, stb.);

- közvetlenül (kitérőmentesen, a célállomások között a gépjármű közlekedéshez képest azonos vagy rövidebb távolságon) kerékpározhatóvá, azaz kerékpáros baráttá válik a beavatkozási terület valamennyi közlekedési útvonala.

A kerékpárforgalmi hálózati terv készítésekor figyelembe kell venni a "Kerékpárforgalmi hálózati terv javasolt felépítése" c. segédletet.

1. Engedélyes terv készítése a hatósági és irányadó jogszabályi előírások figyelembevételével.
2. Kiviteli terv készítése a hatósági és irányadó jogszabályi előírások figyelembevételével.

**3. Teljesítésének a helye:** Tolna megye

**4. Részekre történő ajánlattétel (amennyiben lehetséges):** nem.

**5. Elfogadhatók-e változatok (alternatív ajánlatok):** nem fogadhatóak el alternatív ajánlatok.

**6. A szerződés időtartama, vagy a befejezés, a teljesítés határideje:** a szerződés határozott időtartamra a szerződés tárgyát képező feladatok ellátásáig, de legkésőbb 2018. június 29-ig.

Az első részfeladat (a) teljesítési határideje: 2018. március 20.

A második részfeladat (b) teljesítési határideje: 2018. március 20.

A harmadik részfeladat (c) teljesítési határideje: 2018. április 16.

**7. A finanszírozási feltételek (ellenszolgáltatás teljesítésének feltételei):**

Részszámla benyújtására részfeladatonként, az adott feladat teljesítését követően a teljesítési igazolás kiállítása után van lehetőség.

A Megbízó a Megbízott által nyújtott szolgáltatás díját, a szolgáltatás maradéktalan, teljesítési igazolással igazolt teljesítését követően benyújtott számla ellenében téríti meg, átutalással a vonatkozó jogszabályok - így különösen a 2014–2020. programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet - szerint.

A szolgáltatás ellenértéke A TOP-3.1.1-15-TL1-2016-00001 kódszámú „Fenntartható települési közlekedésfejlesztés” elnevezésű pályázati felhívásra benyújtott „Fenntartható közlekedésfejlesztés Harcon” elnevezésű pályázatkeretéből kerül kifizetésre. A projekt támogatási intenzitása: 100,000000%. A 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI.5.) Korm. rendelet alapján a finanszírozás módja: utófinanszírozás.

**III. Az alkalmassági feltételek:**

1. Műszaki-szakmai alkalmasság feltételei

Alkalmatlan az ajánlattevő, amennyiben nem rendelkezik legalább 1 fő, a szerződés teljesítésébe bevonni kívánt megfelelő tervezői jogosultsággal rendelkező tervezővel.

**IV. Az eljárás típusa és lefolytatása**

1. Az eljárás típusának feltűntetése: ajánlatkérési eljárás, Ajánlatkérő felhívja ajánlattevők figyelmét arra, hogy jelen ajánlattételi felhívás nem tartozik a közbeszerzésekről szóló törvény hatálya alá, melyet ajánlatkérő önként sem kíván alkalmazni. Az eljárás egyfordulós, tárgyalás nélküli.
2. Az eljárás lefolytatásának határidő, határnapjai:
3. Ajánlattételi felhívás megküldésének napja: 2018. január 31.
4. Az ajánlatok benyújtásának határnapja: 2018. február 6. 12:00 óra
5. Az ajánlati kötöttség időtartama: 90 nap.
6. A hiánypótlás lehetősége: ajánlatkérő hiánypótlási lehetőséget nem biztosít.

**VI. A bírálati szempontok:** a legalacsonyabb összegű ellenszolgáltatás

Az Ajánlattevőnek az ellenszolgáltatás összegét a szerződés tárgyának teljes körű megvalósítására, rögzített díjként kell megadnia, magyar forintban.

Abban az esetben, amennyiben az Ajánlattevő(k) a megajánlott ajánlati árat alulprognosztizálja(ák), az ebből eredő pluszköltségeket, kiadásokat stb. nem háríthatja(ák) át az Ajánlatkérőre és ez nem mentesíti a teljesítési kötelezettség alól.

Az Ajánlatkérő a megajánlott (a felolvasólapon megadott) mindösszesen nettó ajánlati árakat veti össze, és a legelőnyösebbet (legalacsonyabbat) választja. A megajánlott ajánlati árat részfeladatonként egy összegben kell meghatározni, nem fogadható el százalékos vagy óradíjas megajánlás.

Az ajánlatban szereplő megajánlott ajánlati áraknak rögzített áraknak kell lenniük, vagyis az Ajánlattevők semmilyen formában és semmilyen hivatkozással sem tehetnek változó árat tartalmazó ajánlatot.

A nettó árakat úgy kell megadni, hogy azok tartalmazzanak minden járulékos költséget, függetlenül azok formájától és forrásától.

Az ajánlati árnak tartalmaznia kell mindazokat a költségeket, amelyek az ajánlat tárgyának megvalósításához, az ajánlati feltételekben rögzített feltételek betartásához szükségesek.

Az ajánlat csak banki átutalásos fizetési módot tartalmazhat, minden egyéb fizetési mód elfogadhatatlan az Ajánlatkérő számára.

**VII. Az ajánlattevő tájékoztatása:**

1. Az ajánlatkérő fenntartja azon jogát, hogy a beszerzési eljárást eredménytelennek nyilváníthatja.

2. Ajánlattevő ajánlatában a következő dokumentumokat köteles benyújtani: az ajánlattételi felhívás mellékleteit.

3. Az ajánlatok benyújtását írásban és zárt borítékban az ajánlati felhívásban megadott címre kell teljesíteni **1 eredeti példányban** személyesen, vagy postai úton az ajánlattételi határidő lejártáig beérkezően. A postai késedelemből eredő károkat az Ajánlattevő köteles viselni.

4. A késedelmesen benyújtott ajánlat érvénytelen azt az ajánlatkérő felbontás nélkül köteles az ajánlattevőnek visszajuttatni.

5. Az ajánlatok felbontását az ajánlattételi felhívásban megjelölt időpontban kell megkezdeni.

6. Az ajánlatoknak az ajánlattételi felhívásban megjelölteket tartalmaznia kell. Amennyiben az ajánlat az ajánlat elbírálásának szempontjaiból akár egyet is nem tartalmaz az ajánlat érvénytelen.

7. Eredménytelen az eljárás, különösen amennyiben:

a) nem érkezett ajánlat;

b) kizárólag érvénytelen ajánlatok érkeztek

c) a rendelkezésre álló pénzügyi fedezetet meghaladó ajánlatok érkeztek.

**VIII. Az ajánlattételi felhívás mellékletei**

 - 1. számú melléklet: A teljesítés körülményei, feltételei

 - 2. számú melléklet: Az ajánlatkérő elvárásainak megismerésére vonatkozó nyilatkozat

 - 3. számú melléklet: Jogszerűségi nyilatkozat

 - 4. számú melléklet: Alkalmassági kritériumok alátámasztására vonatkozó nyilatkozat

 - 5. számú melléklet: Ajánlati árra vonatkozó nyilatkozat

Tisztelt Ajánlattételre felkért Ajánlattevő!

Kérem a fentieknek megfelelően tegye meg ajánlatát!

Kelt.: Harc, 2018. január 31.

 …………………………………………..

 Tóth Gábor polgármester

**1.számú melléklet**

**A teljesítés körülményei, feltételei, tervezési program**

* 1. A kiinduló dokumentumokat Ajánlatkérő nyertes Ajánlattevőnek szerződéskötést követően haladéktalanul biztosítja elektronikus formában.
	2. Az elkészült dokumentumoknak meg kell felelniük a TOP-3.1.1-15 pályázati konstrukcióra vonatkozó, a teljesítés időszakában hatályos, általános, valamint konkrét tartalmi előírásoknak, melyek a [www.palyazat.gov.hu](http://www.palyazat.gov.hu) internetes oldalon elérhetőek.
	3. Az ajánlati felhívásban valamint a pályázati felhívásban előírt tartalmak figyelembe vételével a tervezési feladatok ellátása szükséges.
	4. A nyertes ajánlattevő a teljesítés során a projektre vonatkozó szakmai tartalmakra javaslatot tehet, azonban a végleges szakmai tartalom valamint az elszámolható költségek köre Ajánlatkérő által kerül meghatározásra.
	5. Teljesítéshez felek szerződéskötést követően kölcsönösen kapcsolattartót jelölnek ki. A teljesítés során lehetőség van személyes, e-mail illetve telefonos egyeztetésre is.

**2. számú melléklet**

**Nyilatkozat**

Alulírott mint a …………………………………..(Név) …………………………………. (Székhely cím) szám alatti gazdasági társaság nyilatkozattételre feljogosított képviselője, a Harc Község Önkormányzata, 7172 Harc, Fő utca 59. szám alatti ajánlatot kérő gazdálkodó szervezet felkérésének megfelelően **a TOP-3.1.1-15-TL1-2016-00001 kódszámú „Fenntartható települési közlekedésfejlesztés” elnevezésű pályázati felhívásra benyújtott „Fenntartható közlekedésfejlesztés Harcon” elnevezésű pályázathoz kapcsolódóan tervezési  *feladatok*** *ellátására kiírt* beszerzési eljárás során kijelentem, hogy:

1. Megismertem és megértettem a Harc Község Önkormányzata által számunkra átadott ajánlat kérésre vonatkozó felkérésének tartalmát.
2. Kijelentem, hogy ajánlatunkat a felkérés tartalmának ismeretében tesszük meg.
3. Tájékoztatásul közlöm, hogy nyertességünk esetén kapcsolattartásra ……………………………(Név)……………………………(Telefonszám) ……………………….. (E-mail cím) kerül kijelölésre.
4. Tájékoztatásul közlőm, hogy szervezetünk adószáma: ………………….

**Dátum**

 **Aláírás**

**3. sz. melléklet**

**Nyilatkozat**

Alulírott mint a **………………………………..** (Név) …………………….. (Székhely cím) szám alatti gazdasági társaság nyilatkozattételre feljogosított képviselője, a Harc Község Önkormányzata, 7172 Harc, Fő utca 59.. szám alatti ajánlatot kérő gazdálkodó szervezet felkérésének megfelelően **a TOP-3.1.1-15-TL1-2016-00001 kódszámú „Fenntartható települési közlekedésfejlesztés” elnevezésű pályázati felhívásra benyújtott „Fenntartható közlekedésfejlesztés Harcon” elnevezésű pályázathoz kapcsolódóan tervezési feladatok** *ellátására kiírt* beszerzési eljárás során kijelentem, hogy gazdasági társaságunk/szervezetünk egyetlen tulajdonosa, vezető tisztviselője sem áll olyan személyekből, akik közül bárki is Harc Község Önkormányzata tekintetében nyilatkozattételi, vagy képviseleti jogosultsággal rendelkezne, illetve Harc Község Önkormányzata vezető tisztségviselői nem töltenek be vezetői, illetve tulajdonosi pozíciót a szervezetünkben.

**Dátum**

 **Aláírás**

**4. sz. melléklet**

**Nyilatkozat**

Alulírott mint a **…………………………..** (Név) ……………………………. (Székhely cím) szám alatti gazdasági társaság nyilatkozattételre feljogosított képviselője, a Harc Község Önkormányzata, 7172 Harc, Fő utca 59. szám alatti ajánlatot kérő gazdálkodó szervezet felkérésének megfelelően **a TOP-3.1.1-15-TL1-2016-00001 kódszámú „Fenntartható települési közlekedésfejlesztés” elnevezésű pályázati felhívásra benyújtott „Fenntartható közlekedésfejlesztés Harcon” elnevezésű pályázathoz kapcsolódóan tervezési** ***feladatok*** *ellátására kiírt* beszerzési eljárás során kijelentem, hogy gazdasági társaságunk/szervezetünk rendelkezik legalább 1 fő, a szerződés teljesítésébe bevonni kívánt megfelelő tervezői jogosultsággal rendelkező tervezővel:

 Tervező neve: ……………………………………………….

 Tervezői jogosultságra vonatkozó adatok: ……………………………………………..

**Dátum**

 **Aláírás**

**5. sz. melléklet**

**Nyilatkozat**

Alulírott mint a **……………………………………………** (Név) ………………………………. (Székhely cím) szám alatti gazdasági társaság nyilatkozattételre feljogosított képviselője, Harc Község Önkormányzata, 7172 Harc, Fő utca 59. szám alatti ajánlatot kérő gazdálkodó szervezet felkérésének megfelelően **a TOP-3.1.1-15-TL1-2016-00001 kódszámú „Fenntartható települési közlekedésfejlesztés” elnevezésű pályázati felhívásra benyújtott „Fenntartható közlekedésfejlesztés Harcon” elnevezésű pályázathoz kapcsolódóan tervezési** ***feladatok*** *ellátására kiírt* beszerzési eljárás során kijelentem, hogy az ajánlatomat az alábbiak szerint kívánom megtenni:

|  |  |  |  |  |  |
| --- | --- | --- | --- | --- | --- |
| **Megnevezés** | **Mennyiségi egység** | **Mennyiség** | **Nettó (Ft)** | **ÁFA (Ft)** | **Bruttó (Ft)** |
| A TOP-3.1.1-15-TL1-2016-00001 kódszámú „Fenntartható települési közlekedésfejlesztés” elnevezésű pályázati felhívásra benyújtott „Fenntartható közlekedésfejlesztés Harcon” elnevezésű pályázathoz kapcsolódóan „Kerékpárforgalmi hálózati terv készítése” | db | 1 |  |  |  |
| A TOP-3.1.1-15-TL1-2016-00001 kódszámú „Fenntartható települési közlekedésfejlesztés” elnevezésű pályázati felhívásra benyújtott „Fenntartható közlekedésfejlesztés Harcon” elnevezésű pályázathoz kapcsolódóan engedélyes terv készítése | db | 1 |  |  |  |
| A TOP-3.1.1-15-TL1-2016-00001 kódszámú „Fenntartható települési közlekedésfejlesztés” elnevezésű pályázati felhívásra benyújtott „Fenntartható közlekedésfejlesztés Harcon” elnevezésű pályázathoz kapcsolódóan kiviteli terv készítése | db | 1 |  |  |  |

**Dátum Aláírás**